b'\n_START_ARTICLE_\nVila Stanovnik\n_START_PARAGRAPH_\nVila Stanovnik je modernisti\xc4\x8dna vila, ki se nahaja na Pleter\xc5\xa1nikovi ulici (Be\xc5\xbeigrad, Ljubljana)._NEWLINE_Vila, ki je bila zgrajena v 30. letih 20. stoletja, je dobila ime po njenemu prvemu lastniku Ivanu Stanovniku in je delo arhitekta Vladimirja Mu\xc5\xa1i\xc4\x8da.\n_START_SECTION_\nArhitektura\n_START_PARAGRAPH_\nVila je bila zgrajena z namenom zagotoviti dovolj prostora za celotno Stanovnikovo dru\xc5\xbeino (star\xc5\xa1a in sedem otrok). V visokem pritli\xc4\x8dju se nahajajo dnevni prostori, salon, delovni kabinet, kme\xc4\x8dka soba (s kme\xc4\x8dko pe\xc4\x8djo), hall (velik dru\xc5\xbeabni prostor za igranje kart) in kuhinjski prostori; v nadstropju so se nahajale spalnice z balkonom (ju\xc5\xbena stran) in teraso (zahodna stran) in v kleti so se nahajali servisni prostori._NEWLINE_Umetni\xc5\xa1ko okrasje vile je (bilo) naslednje: stopni\xc5\xa1ka lesena skulptura Marije z Jezusom (delo Franceta Gor\xc5\xa1eta), oljna slika \xc5\xa1kofa Antona B. Jegli\xc4\x8da (sorodnik Stanovnikove \xc5\xbeene), vhodni nadstre\xc5\xa1ek, \xc5\xa1palete in ope\xc4\x8dni venec na pro\xc4\x8delju, sgraffito z motivom iz baleta \xc5\xbdar ptica (delo Uro\xc5\xa1a Vagaja),...'